**Ministru kabineta noteikumu projekta “Licences izsniegšanas kārtība komercdarbībai ar ieročiem, munīciju un speciālajiem līdzekļiem un valsts nodevas maksāšanas kārtība un apmērs” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums**  |
| Mērķis, risinājums un projekta spēkā stāšanās laiks  | Lai pārņemtu Eiropas Parlamenta un Padomes 2017. gada 17. maija Direktīvas (ES) 2017/853, ar ko groza Padomes Direktīvu 91/477/EEK par ieroču iegādes un glabāšanas kontroli(turpmāk - Direktīva (ES) 2017/853) prasības Latvijas nacionālajos normatīvajos aktos, tika izstrādāts likumprojekts “Ieroču aprites likums” (VSS 2018.gada 20.septembra protokols Nr.37 7.§, VSS-964; Ministru kabineta 2018.gada 4.septembra sēdes protokols Nr.41, 28.§, TA-1624). Likumprojekta “Ieroču aprites likums” 73. panta septītā daļa paredz deleģējumu Ministru kabinetam noteikt prasības licences saņemšanai, prasības, kas jāievēro ieroču komersantam un ieroču brokerim licences darbības laikā, kārtību, kādā komersantam izsniedz licenci, pagarina tās derīguma termiņu, izsniedz licences dublikātu vai atkārtotu licenci, anulē licenci, aptur licences darbību, kā arī kārtību un apmēru, kādā maksājama valsts nodeva par licences, tās dublikāta un atkārtotas licences izsniegšanu un tās derīguma termiņa pagarināšanu. Ievērojot minēto, tika izstrādāts Ministru kabineta noteikumu projekts “Licences izsniegšanas kārtība komercdarbībai ar ieročiem, munīciju un speciālajiem līdzekļiem un valsts nodevas maksāšanas kārtība un apmērs” (turpmāk - projekts), kas pilnā apjomā pārņem Direktīvas (ES) 2017/853 prasības attiecībā uz licences izsniegšanu komercdarbībai ar ieročiem. Projektam jāstājas spēkā vienlaikus ar likumprojektu “Ieroču aprites likums”. 2019. gada 14.martā likumprojekts “Ieroču aprites likums” (Nr.55/Lp13) pieņemts Saeimā 3.lasījumā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Nepieciešams pārņemt Direktīvu (ES) 2017/853, lai nodrošinātu ieroču aprites nosacījumu harmonizāciju ar citām Eiropas Savienības dalībvalstīm un Eiropas Ekonomikas Zonas valstīm arī jautājumā, kas skar licences izsniegšanu komercdarbībai ar ieročiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreiz prasības speciālās atļaujas (licences) saņemšanai, prasības, kas komersantam jāievēro speciālās atļaujas (licences) darbības laikā, kārtību, kādā komersantam izsniedz speciālo atļauju (licenci), tās dublikātu vai atkārtotu speciālo atļauju (licenci), anulē speciālo atļauju (licenci), aptur speciālās atļaujas (licences) darbību, kā arī par speciālās atļaujas (licences), tās dublikāta un atkārtotas speciālās atļaujas (licences) izsniegšanu maksājamās valsts nodevas apmēru un maksāšanas kārtību nosaka Ministru kabineta 2011.gada 6.decembra noteikumi Nr.939 “Noteikumi par speciālās atļaujas (licences) izsniegšanas kārtību komercdarbībai ar ieročiem, munīciju un speciālajiem līdzekļiem un valsts nodevas maksāšanas kārtību un apmēru” (turpmāk – MK noteikumi Nr.939), kas izdoti saskaņā ar Ieroču un speciālo līdzekļu aprites likuma 41.panta ceturto daļu.2017. gada 17. maijā tika pieņemta Direktīva (ES) 2017/853, kas nacionālajos normatīvajos aktos jāpārņem līdz 2018. gada 14. septembrim. Lai pārņemtu Direktīvas (ES) 2017/853) prasības, tika izstrādāts likumprojekts “Ieroču aprites likums” (Nr.55/Lp13) (VSS 2018.gada 20.septembra protokols Nr.37 7.§, VSS-964; Ministru kabineta 2018.gada 4.septembra sēdes protokols Nr.41, 28.§, TA-1624).Ievērojot to, ka likumprojekts “Ieroču aprites likums”, kura 73. panta septītā daļa paredz deleģējumu Ministru kabinetam noteikt prasības licences saņemšanai, prasības, kas jāievēro ieroču komersantam un ieroču brokerim licences darbības laikā, kārtību, kādā komersantam izsniedz licenci, pagarina tās derīguma termiņu, izsniedz licences dublikātu vai atkārtotu licenci, anulē licenci, aptur licences darbību, kā arī kārtību un apmēru, kādā maksājama valsts nodeva par licences, tās dublikāta un atkārtotas licences izsniegšanu un tās derīguma termiņa pagarināšanu, nepieciešams izdot jaunus Ministru kabineta noteikumus, atbilstoši dotajam deleģējumam likumprojektā “Ieroču aprites likums”, kas stāsies spēkā vienlaikus ar minēto likumprojektu. 2019. gada 14.martā likumprojekts “Ieroču aprites likums” (Nr.55/Lp13) pieņemts Saeimā 3.lasījumā.Saglabājot līdzšinējo MK noteikumos Nr.939 noteikto speciālo atļauju (licenču) izsniegšanas kārtību komercdarbībai ar ieročiem, munīciju un speciālajiem līdzekļiem, projektā ir ieviesti papildinājumi, kas izriet no Direktīvā (ES) 2017/853 noteiktajām prasībām. Lai transponētu Direktīvu (ES) 2017/853, projektā:1) paredzētas terminētas licences komercdarbībai ar šaujamieročiem. Likumprojekta “Ieroču aprites likums” 73.panta ceturtā daļa nosaka, ka licences komercdarbībai ar A kategorijas šaujamieročiem un to sastāvdaļām, A kategorijas munīciju un tās sastāvdaļām tiek izsniegtas uz pieciem gadiem. Prasība izriet no Direktīvas (ES) 2017/853, ka saskaņā ar šo pantu izsniegtās atļaujas periodiski pārskata - ne retāk kā reizi piecos gados. Šobrīd saskaņā ar Ieroču un speciālo līdzekļu aprites likuma 41.pantu speciālajām atļaujām (licencēm) nav noteikts darbības termiņš. Vienlaikus projekts paredz ieroču komersantiem, kas veic komercdarbību ar B, C un D kategorijas ieročiem, E kategorijas gāzes ieročiem un signālieročiem, kā arī speciāliem līdzekļiem, saglabāt iepriekšējo licences darbības termiņu un izsniegt minētās licences uz nenoteiktu laiku. Ņemot vērā minēto, likumprojekta “Ieroču aprites likums” pārejas noteikumi nosaka, ka ieroču komersantiem izsniegto speciālo atļauju (licenču) derīguma termiņš ir 2023.gada 14.septembris; 2) izveidots regulējums attiecībā uz ieroču brokera komercdarbības reglamentāciju. Projekts paredz, ka Valsts policijas licencēšanas komisija uz 5 gadiem izsniedz ieroču brokera licenci komercdarījumiem ar A kategorijas medību, sporta, pašaizsardzības, kolekcijas šaujamieročiem un to būtiskajām sastāvdaļām, tiem paredzēto munīciju un tās sastāvdaļām (ieskaitot arī šaujampulveri). Vienlaikus projekts paredz ieroču brokerim, kas sniedz brokera pakalpojumus tikai ar B un/vai C kategorijas ieročiem izsniegt minētās licences uz nenoteiktu laiku. Ieroču brokerim ir tiesības sniegt ieroču komersantam starpniecības pakalpojumus A, B, C kategoriju medību, sporta, pašaizsardzības, kolekcijas šaujamieročiem un to būtisko sastāvdaļu, tiem paredzēto munīciju un to sastāvdaļu (ieskaitot arī šaujampulveri) iegādē un realizācijā.Vienlaikus projektā ir palielināts valsts nodevas apmērs par licences, tās dublikāta un atkārtotas licences izsniegšanu, kā arī paredzēti jauni valsts nodevas objekti (detalizēta informācija projekta sākotnējās ietekmes novērtējuma ziņojuma (anotācijas) 1.pielikumā).Līdz ar to, projekts paredz noteikt: prasības licences saņemšanai; prasības, kas ieroču komersantam un ieroču brokerim jāievēro licences darbības laikā; kārtību, kādā ieroču komersantam un ieroču brokerim izsniedz licenci, pagarina tās derīguma termiņu, izsniedz licences dublikātu vai atkārtotu licenci; kārtību, kādā ieroču komersantam un ieroču brokerim anulē licenci un aptur licences darbību; kārtību un apmēru, kādā maksājama valsts nodeva par licences, tās dublikāta un atkārtotas licences izsniegšanu un tās derīguma termiņa pagarināšanu. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Valsts policija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Komersanti, kas pašreiz jau nodarbojas ar komercdarbību ar ieročiem, munīciju un speciālajiem līdzekļiem, kā arī komersanti, kas nākotnē vēlēsies saņemt licenci (ieroču komersanta, ieroču brokera) komercdarbībai ar ieročiem, munīciju un speciālajiem līdzekļiem. |
| 2. | Tiesiskā regulējuma ietekme uz tautsaimniecību un administratīvo slogu | Projekts nemaina Valsts policijas un komersantu tiesības, pienākumus un veicamās darbības. |
| 3. | Administratīvo izmaksu monetārs novērtējums | Projekts nemaina šobrīd esošo administratīvo procedūru. |
| 4. | Atbilstības izmaksu monetārs novērtējums | Projekts paredz esošajiem komersantiem, kas vēlēsies turpināt darbību pēc Ieroču aprites likuma stāšanās spēkā, administratīvais slogs būs noteiktie 15,00 *euro* vienreizējs maksājums, lai saņemtu jaunā parauga licenci. Šobrīd ieroču aprites jomā darbojas 84 komersanti, attiecīgi 84 (licences) x 15 (*euro*) = 1260 *euro.*Kopējās izmaksas komersantiem pēc likumprojekta stāšanās spēkā piecu gadu periodā būs 1260 *euro*, līdz ar to projekts neparedz Valsts policijai un komersantiem papildu izmaksas, lai nodrošinātu projektā ietverto atbilstības prasību izpildi.Savukārt, tiem ieroču komersantiem un ieroču brokeriem, kas vēlēsies strādāt ar A kategorijas ieročiem, jāņem vērā, ka ik pēc pieciem gadiem jāpagarina licences darbības termiņš un attiecīgi jāmaksā valsts nodeva par licences derīguma termiņa pagarināšanu 20 *euro*, kas ir samērīga maksa par uzraugošo iestāžu darbu, izvērtējot komersanta atbilstību Ieroču aprites likuma un tam pakārtoto normatīvo aktu prasībām.Administratīvais slogs ieroču komersantiem un ieroču brokeriem, kuri stādās ar A kategorijas ieročiem pēc Ieroču aprites likuma stāšanās spēkā, ir 20 *euro* reizi piecos gados. Ņemot vērā tendences ieroču aprites jomā tiek prognozēts, ka gadā tiks pagarinātas 10 licences, kas attiecīgi ir 20,00 *euro* x 10 licences = 200 *euro.*Kopējās izmaksas komersantiem pēc likumprojekta stāšanās spēkā būs 200 *euro*, līdz ar to uzskatāms, ka projekts neparedz Valsts policijai un komersantiem papildu izmaksas, lai nodrošinātu projektā ietverto atbilstības prasību izpildi. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019 | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | izmaiņas, salīdzinot ar vidēja termiņa budžeta ietvaru 2021.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 276 000  | 0 | 276 000  | 0 | 276 000  | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 276 000  | 0 | 276 000  | 0 | 276 000  | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 137 933 | 0 | 137 933 | 0 | 137 933 | 0 | 0 |
| 2.1. valsts pamatbudžets | 137 933 | 0 | 137 933 | 0 | 137 933 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 138 067 | 0 | 138 067 | 0 | 138 067 | 0 | 0 |
| 3.1. valsts pamatbudžets | 138 067 | 0 | 138 067 | 0 | 138 067 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar likumu „Par valsts budžetu 2018.gadam” un likumu “Par vidēja termiņa budžeta ietvaru 2018., 2019. un 2020.gadam” valsts budžeta ieņēmumi no pārējām nodevām par speciālu atļauju (licenču) izsniegšanu atsevišķiem komercdarbības veidiem 2018.gadā plānoti 276 000 *euro* apmērā (ieņēmumu klasifikācijas kods 9.2.1.9.) (ieņēmumi plānoti saskaņā ar Ministru kabineta 2014.gada 9.decembra noteikumi Nr.757 „Apsardzes darbības licencēšanas noteikumi”). Ņemot vērā pieprasījumu pēc licencēm komercdarbībai ar ieročiem, munīciju un speciālajiem līdzekļiem un iepriekšējo gadu faktisko ieņēmumu apmēru ieņēmumu klasifikācijas kodā 9.2.1.9. “Pārējās nodevas par speciālu atļauju (licenču) izsniegšanu atsevišķiem komercdarbības veidiem” (2017.gadā plānotie ieņēmumi tika izpildīti par 66%, bet 2018.gadā - 48% no gada plāna) kā arī plānotos grozījumus Apsardzes darbības likumā, precizēti valsts budžeta ieņēmumi no pārējām nodevām par speciālu atļauju (licenču) izsniegšanu atsevišķiem komercdarbības veidiem (ieņēmumu klasifikācijas kods 9.2.1.9.)2020.gadā un turpmāk ik gadu prognozēti ieņēmumi no valsts nodevām, kas saistītas ar komercdarbību ar ieročiem, munīciju un speciālajiem līdzekļiem plānoti 2 904 *euro* apmērā, tai skaitā:• ieņēmumi no valsts nodevas par licences derīguma termiņa pagarināšanu:20,00 *euro* x 10 licences = 200 *euro*. • ieņēmumi no valsts nodevas par licences A, B, C un D kategorijas ieroču dezaktivēšanai un A, B un C kategorijas ieroču pārveidošanai par salūtieročiem (akustiskajiem ieročiem) izsniegšanu:1 423,00 *euro* x 1 licence + 1 281,00 *euro* x 1 licence (piemērojot 10% atvieglojumu) = 2 704 *euro*.Ieņēmumu palielinājums jau atspoguļots likumprojekta “Ieroču aprites likums” sākotnējās ietekmes novērtējuma ziņojumā (anotācijā)Varētu prognozēt ieņēmumu palielinājumu 2022.gadā, jo līdz 2023.gadam komersantiem jāizņem jaunā parauga licences (atkārtota licence). Ir 84 komersanti, kuriem būtu nepieciešams līdz 2023.gadam izņemt jaunā parauga licenci, kas 2022.gadā varētu veidot ieņēmumu palielinājumu maksimāli 1 260 *euro* apmērā (84 komersanti x 15 *euro* (atkārtota licence) = 1 260 *euro*). Aprēķinot precizēto valsts nodevas apmēru, tika izvērtēti attiecīgā pakalpojuma sniegšanai un katras valsts nodevas administrēšanas nodrošināšanai nepieciešamie tiešie un netiešie izdevumi, atalgojuma aprēķinā pielietots vidējais apmaksāto stundu skaits mēnesī – 168 (precizētā valsts nodevu apmēra detalizēts aprēķins pievienots projekta sākotnējās ietekmes novērtējuma ziņojuma (anotācijas) 2.pielikumā). Detalizēts valsts nodevas aprēķins par licences izsniegšanu A, B, C un D kategorijas ieroču dezaktivēšanai un A, B un C kategorijas ieroču pārveidošanai par salūtieročiem (akustiskiem ieročiem), par licences dublikāta izsniegšanu, par atkārtotu licences izsniegšanu un par licences derīguma termiņa pagarināšanu atspoguļots likumprojekta “Ieroču aprites likums” sākotnējās ietekmes novērtējuma ziņojuma (anotācijas) 1.pielikumā.Ar projekta normu ieviešanu saistītos izdevumus Iekšlietu ministrija nodrošinās tai piešķirto valsts budžeta līdzekļu ietvaros. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Likumprojekts “Ieroču aprites likums” ” (Nr.55/Lp13). |
| 2. | Atbildīgā institūcija | Iekšlietu ministrija, Valsts policija |
| 3. | Cita informācija | Projekts tiks virzīts pēc likumprojekta „Ieroču aprites likums” izskatīšanas Saeimā trešajā lasījumā. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2017. gada 17. maija Direktīva (ES) 2017/853, ar ko groza Padomes Direktīvu 91/477/EEK par ieroču iegādes un glabāšanas kontroli.  |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2017. gada 17. maija Direktīva (ES) 2017/853, ar ko groza Padomes Direktīvu 91/477/EEK par ieroču iegādes un glabāšanas kontroli. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| **2.panta 3.punkta b) apakšpunkts** | Projekts | Pārņemts pilnībā | Neparedz stingrākas prasības. |
| **2.panta 3.punkta c) apakšpunkts** | Projekta II., V.nodaļa | Pārņemts pilnībā | Neparedz stingrākas prasības. |
| **6.panta 4.un 7.punkts** | Projekta IV.nodaļa | Pārņemts pilnībā | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? |  Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |

|  |
| --- |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tika nodrošināta saskaņā ar Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā”, sagatavojot un publicējot paziņojumu par līdzdalības procesu. |
| 2. | Sabiedrības līdzdalība projekta izstrādē | Projekts pirms izsludināšanas Valsts sekretāru sanāksmē tiks ievietots Iekšlietu ministrijas tīmekļvietnē www.iem.gov.lv sadaļā “Sabiedrības līdzdalība”, aicinot sabiedrību rakstveidā izteikt savu viedokli par projektu līdz 2018. gada 25. jūlijam. Projekts pēc izsludināšanas Valsts sekretāru sanāksmē būs pieejams Ministru kabineta mājas lapā [www.mk.gov.lv](http://www.mk.gov.lv) . |
| 3. | Sabiedrības līdzdalības rezultāti | Sabiedrības viedoklis par projektu nav saņemts. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts policija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildus cilvēkresursi nav nepieciešami. |
| 3. | Cita informācija | Nav |

Iekšlietu ministrs Sandis Ģirģens

Vīza:

valsts sekretārs Dimitrijs Trofimovs

Lodīte, 67075423

inese.lodite@vp.gov.lv

Lejniece-Riekstiņa, 67208100

dina.lejniece-riekstina@vp.gov.lv

Dzene, 67075548

ilze.dzene@vp.gov.lv